Document ID: 31992R1429

31992R1429
L 150/17
JURNALUL OFÍCIAL AL UNIUNII EUROPENE
REGULAMENTUL (CEE) NR. 1429/92 AL COMISIEI
din 26 mai 1992
de modificare a Regulamentului (CEE) nr. 2568/91 privind caracteristicile uleiului de măsline și ale uleiului din resturi de măsline și metodele de analiză specifice
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul nr. 136/66/CEE al Consiliului din 22 septembrie 1966 de stabilire a unei organizări comune a piețelor în sectorul uleiurilor și grăsimilor (1), astfel cum a fost modificat ultima dată prin Regulamentul (CEE) nr. 356/92 (2), în special articolul 35a,
întrucât, datorită evoluției în domeniul cercetării, caracteristicile uleiului de măsline prevăzute în Regulamentul (CEE) nr. 2568/91 al Comisiei (3), astfel cum a fost modificat prin Regulamentul (CEE) nr. 3682/91 (4), ar trebui suplimentate pentru a asigura un grad mai ridicat de puritate a produselor comercializate și, de asemenea, ar trebui prevăzută metoda de analiză relevantă;
întrucât, pentru a nu dăuna comerțului, ar trebui să se dispună ca uleiul ambalat înainte de data intrării în vigoare a prezentului regulament să fie eliminat într-o perioadă de timp limitată;
întrucât Regulamentul (CEE) nr. 2568/91 ar trebui modificat în consecință;
întrucât Comitetul de gestionare a uleiurilor și grăsimilor nu a emis un aviz în intervalul de timp stabilit de președinte,
ADOPTĂ PREZENTUL REGULAMENT:
Articolul 1
Anexele la Regulamentul (CEE) nr. 2568/91 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament nu se aplică la uleiul de măsline și uleiul din resturi de măsline ambalate înainte de data intrării în vigoare a prezentului regulament și comercializate până la 31 octombrie 1992.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 mai 1992.

Labels: 0
3
17
16